JAKIM JABATAN KEMAJUAN ISLAM MALAYSIA JAKIM Jurnal Hadhari Edisi Khas (2017) 195-212 ejournals.ukm.my/jhadhari ISSN 1985-6830 eISSN 2550-2271 ANALISIS KEPIMPINAN TUN ABDULLAH AHMAD BADAWI TERHADAP PEMBANGUNAN MODAL INSAN DI MALAYSIA (Analysis Tun Abdullah Ahmad Badawi Leadership on Human Capital Development in Malaysia) 1 JEFRIDIN ATAN 1 MUHAMMAD HILMI JALIL 1,2 MUHAMMAD HAKIMI MOHD SHAFIAI 1 Institut Islam Hadhari, Universiti Kebangsaan Malaysia, 43600 UKM Bangi, Selangor, Malaysia 2 Fakulti Ekonomi dan Pengurusan, Universiti Kebangsaan Malaysia, 43600 UKM Bangi, Selangor, Malaysia ABSTRAK Pembangunan modal insan merupakan intipati serta menjadi tunjang utama kepada kepimpinan mantan Perdana Menteri kelima Malaysia iaitu Tun Abdullah Ahmad Badawi. Dewasa kini, aspek pembangunan modal insan menjadi fokus utama dunia dalam penyediaan masyarakat yang berhemah tinggi serta tinggi nilai budi pekertinya. Pembangunan negara kelas utama harus seiring dengan pemikiran masyarakat yang berminda kelas pertama. Malaysia adalah sebuah negara yang menuju ke arah negara perolehan pendapatan tinggi, namun pemikiran masyarakat masih kelas ketiga. Objektif utama kajian ini adalah untuk memperlihatkan aspek utama penerapan pembangunan modal insan yang dilakukan oleh Tun Abdullah Ahmad Badawi. Kajian ini bersifat kualitatif deskriptif dalam menghurai peranan serta sumbangan utama Tun Abdullah Ahmad Badawi memperkasakan pembangunan modal insan kepada masyarakat di Malaysia. Oleh yang demikian, kajian ini juga akan memaparkan analisis dan rangka kerja pembangunan modal insan yang diaplikasikan oleh Tun Abdullah Ahmad Badawi dalam masyarakat majmuk Malaysia. Kata kunci: Kepimpinan; pembangunan modal insan; Tun Abdullah Ahmad Badawi Corresponding author: Jefridin Atan, Institut Islam Hadhari, Universiti Kebangsaan Malaysia, 43600 UKM Bangi, Selangor, Malaysia, mel-e: Diserahkan: 31 Mei 2014 Diterima: 10 Mac 2017 Edisi Khas Bab 15.indd 195 08/01/2018 4:27:47 PM
Jurnal Hadhari Edisi Khas (2017) 195-212 ABSTRACT Human capital development is the essence and cornerstone to the leadership of former Prime Minister of Malaysia, Tun Abdullah Ahmad Badawi. It has been the main focus for every continents in the world in building society with high morality and ethics. Tun Abdullah believes that we need to create a 'First Class Mentality' society in pursuit of rapid modernization that we are experiencing today. As a developing country that aims for high-income society, we need to work hard on diminishing the 'Third Class Mentality'. The main objective of this study is to demonstrate the key aspects of the implementation of human capital development commenced by Tun Abdullah Ahmad Badawi. This study is a descriptive qualitative in nature in which it explains on Tun Abdullah's roles and contributions in strengthening human capital development in Malaysia. Human capital development framework applied by Tun Abdullah Ahmad Badawi in our plural society is therefore, analyzed in this study. Keywords: Leadership; human capital development; Tun Abdullah Ahmad Badawi PENDAHULUAN Islam sebagai agama yang syumul meliputi kehidupan bermasyarakat. Syumul bersifat menyeluruh dan sempurna. Islam terkandung peraturan kepada insani menjangkaui aspek ibadat, akhlak, mualamat, undang-undang dan lain-lain. Oleh kerana itu, Islam tidak membataskan kemajuan dan kemodenan malah menyeru ummatnya agar bergerak bertindak dengan arus perdana. Namun begitu, dalam meniti kemodenan dan kemajuan fasiliti, infrastruktur dan kemudahan perdana, pembangunan modal insan tidak harus dipandang ringan. Ini kerana, pengisian jiwa dan lahiriah perlu dititikberat agar nilai masyarakat meningkat selari dengan pembangunan negara. Indikator pembangunan ekonomi lazimnya dapat diukur melalui indeks ukuran ekonomi, tetapi pembangunan modal insan sukar diukur dan mengambil masa untuk diserapkan kepada masyarakat madani. Tambahan pula, keunggulan peribadi masyarakat akan mencerminkan refleksi yang baik kepada pertumbuhan negara. Dalam konteks Malaysia, pembangunan modal insan diterapkan kepada masyarakat yang berbilang kaum, agama dan bangsa. Artikel ini, akan membincangkan tentang analisis pembangunan modal insan yang dilakukan oleh mantan Perdana Menteri Malaysia Tun Abdullah Ahmad Badawi di Malaysia dalam usaha mempertingkatkan mutu masyarakat khususnya. KONSEP KEPIMPINAN Kamus Dewan edisi keempat (2005) mentakrifkan kepimpinan sebagai keupayaan memimpin melalui teladan. Kepimpinan berkait dengan sifat pemimpin yang 196 Edisi Khas Bab 15.indd 196 08/01/2018 4:27:47 PM
Analisis Kepimpinan Tun Abdullah Ahmad Badawi terhadap Pembangunan Modal Insan di Malaysia menguruskan sesuatu organisasi, pertubuhan atau kerajaan ke arah satu visi serta matlamat tersendiri. Selain itu, kepimpinan merupakan satu intipati penting dalam menentukan arah kejayaan ataupun kegagalan sesebuah organisasi yang diterajui. Kepimpinan merupakan satu susur galur sifat keperibadian yang wujud dalam diri. Pemimpin berkarisma mengikut Dewan Bahasa dan Pustaka bermaksud adalah pemimpin yang mempunyai ciri-ciri seperti visi, daya usaha, iltizam, keperibadian yang unggul serta agen perubahan untuk mempengaruhi. Kepimpinan dari Sudut Konvensional Menurut Cherington (1989), kepimpinan membawa tiga makna iaitu kedudukan dalam organisasi, watak dan satu bentuk gelagat yang melaluinya seseorang mempengaruhi orang lain. Kepimpinan merupakan proses mempengaruhi orang lain supaya mereka terdorong untuk menyumbang kepada pencapaian serta matlamat yang sama (Haslam 2004; Rost 2008). Pemimpin yang hebat mempunyai kemampuan serta persamaan yang berikut iaitu melaksanakan visi dalam mencapai idea yang besar yang mereka impikan. Malahan pemimpin ini mempunyai kuasa peribadi untuk menggubal serta melaksanakannya (Gibson et al. 2012). Pemimpin yang mempunyai kuasa akan memiliki kebebasan tersendiri untuk menentukan hala tuju pemerintahannya sama ada ke arah kebaikan atau keburukan. Kepimpinan adalah satu percubaan untuk pengaruh serta mempengaruhi antara peribadi, yang diarahkan melalui proses komunikasi, menuju pencapaian satu atau banyak matlamat. Kepimpinan adalah salah satu topik yang selalu dibincang, dibahas serta dikaji dalam bidang sains sosial (Avolio et al. 2003; Bass 1990; Bennis 2007). Fleishman (1973) mendefinisikan kepimpinan adalah usaha ke arah pengaruh antara perseorangan, yang diarahkan melalui proses komunikasi, ke arah pencapaian matlamat atau beberapa matlamat. Ini bersesuaian dengan pendapat para sarjana yang menyatakan kepimpinan sebagai pengaruh antara perseorangan yang dilaksanakan dalam situasi menerusi proses komunikasi ke arah pencapaian matlamat khusus (Tannembaum & Yulk 1992). Kepimpinan dari Sudut Islam Islam menganjurkan kepimpinan yang adil, saksama dalam pemerintahan. Dalam Islam, etika adalah faktor, asbab, penentu dan penggerak politik serta menjadi peraturan tingkah laku seseorang pemimpin. Al-Quran dan Hadis Nabi Muhammad SAW banyak menceritakan soal kepimpinan. Menurut pandangan Islam, kepimpinan merupakan suatu tanggungjawab dan amanah yang wajib dilaksanakan dengan sebaik-baiknya, manakala pemimpin pula adalah bertanggungjawab dengan hal Edisi Khas Bab 15.indd 197 197 08/01/2018 4:27:47 PM
Jurnal Hadhari Edisi Khas (2017) 195-212 menguruskan, mentadbir dan menjaga apa jua tugasan yang diamanahkannya. Firman Allah SWT (al-A′raf 7: 142) yang bermaksud: Dan kami telah janjikan masa kepada Nabi Musa (untuk memberikan Taurat) selama tiga puluh malam, serta kami genapkan jumlahnya dengan sepuluh malam lagi, lalu sempurnalah waktu yang telah ditentukan oleh Tuhannya empat puluh malam. Dan berkatalah Nabi Musa kepada saudaranya Nabi Harun (semasa keluar menerima Taurat): "Gantikanlah aku dalam (urusan memimpin) kaumku dan perbaikilah (keadaan mereka sepeninggalanku), dan janganlah engkau menurut jalan orang-orang yang melakukan kerosakan". Muhamad Asad (1980) telah menyatakan bahawa tujuan kepimpinan ialah mewujudkan masyarakat yang menegakkan kesaksamaan dan keadilan, untuk kebenaran dan mencegah kemungkaran. Konsep pemimpin Islam merangkumi tugas menegakkan amar makruf nahi mungkar yang terkandung semua perkara yang dituntut dan diharuskan oleh syarak iaitu soal akidah, syariah, akhlak yang membawa manusia kepada kesejahteraan kehidupan sekaligus mencegah yang buruk, keji dan mungkar. Kepimpinan dan konsep Islam digerakkan melalui ilmu, iman dan amal soleh dalam semua bidang. Azizan Had & Mahadi Abu Hassan (2008) meringkaskan ciri-ciri kepimpinan yang dalam terdapat di dalam al-Quran dan hadis seperti berikut: 1. Jujur. 2. Cekap. 3. Bersemangat. 4. Sabar. 5. Rendah diri. 6. Sanggup berbincang Tokoh ilmuwan Islam al-Farabi dan al-Mawardi menerangkan ciri dan konsep pemimpin mengikut acuan Islam. Al-Farabi (1982) menyatakan 12 ciri pemimpin yang berwibawa iaitu: 1. Kemampuan fizikal. 2. Daya ingatan yang kuat. 3. Kecerdasan akal. 4. Bijaksana. 5. Cintakan ilmu pengetahuan. 6. Luas pengetahuan dan peka dengan sesuatu situasi semasa. 7. Sederhana. 8. Cintakan kebenaran. 9. Berhemah tinggi. 10. Tidak mencintai kekayaan dan tiada kepentingan diri. 198 Edisi Khas Bab 15.indd 198 08/01/2018 4:27:47 PM
Analisis Kepimpinan Tun Abdullah Ahmad Badawi terhadap Pembangunan Modal Insan di Malaysia 11. Adil kepada semua pihak. 12. Berani dan berazam tinggi. Al-Mawardi (1996) menerangkan beberapa kriteria seseorang pemimpin berwibawa iaitu: 1. Seseorang yang adil dengan erti kata yang sebenarnya dalam semua tindakan pada dirinya mahupun kepada yang lain. 2. Mempunyai ilmu agama yang sempurna hingga melayakkan berijtihad dalam sesuatu perkara apabila perlu berbuat demikian. 3. Mempunyai anggota badan yang sempurna supaya ia dapat melaksanakan tugas dan tanggungjawabnya dengan lancar. 4. Memiliki pancaindera yang sempurna dari segi penglihatannya atau pandangannya dan pendengarannya. Ini kerana kecacatan dalam salah satu daripadanya boleh mengurangkan keupayaannya mengendalikan sesuatu urusan negara. 5. Mempunyai fikiran yang baik supaya ia dapat mengatasi segala masalah rakyat dan mengendalikan kebajikan mereka. Mohd Yusuf Hussain (1995) menggariskan beberapa syarat untuk melaksanakan kepimpinan dalam Islam bagi seseorang pemimpin Islam iaitu: 1. Mempunyai banyak sifat mahmudah (terpuji) antaranya berilmu, adil, berani, kesucian moral, pemurah, pemaaf, bertimbang rasa, menepati janji, benar, tegas, bijaksana, cekap berfikir, merendah diri dan sebagainya. 2. Memelihara hubungan baik dengan Allah selari dengan firman Allah dalam surah al-Dhariyat ayat 56. 3. Memelihara hubungan baik dengan manusia. 4. Memelihara hubungan baik dengan alam persekitaran iaitu tumbuhan dan binatang. Mustafa Masyhur (1987) pula telah menggariskan 20 sifat dan akhlak pemimpin Islam iaitu; ikhlas kepada Allah, bijaksana, tidak mudah marah, lemah lembut, berani, benar, rendah diri, memaafkan, menepati janji, sabar, suci hati, warak, zuhud, jauh daripada mengangkatkan diri, memelihara perkara-perkara yang dimuliakan Allah, sejahtera hati dan optimis. Kepimpinan dalam Islam menurut Yusuf Ismail (1991) mempunyai beberapa syarat dan ciri penting iaitu Islam, pemimpin, jemaah, syura, pengikut, pendidikan dan persekitaran. KONSEP PEMBANGUNAN MODAL INSAN Modal manusia merupakan kekayaan manusia yang ditakrifkan sebagai ciri-ciri dimiliki oleh pekerja yang menyebabkan lebih produktif. Ia tidak boleh dipindahkan Edisi Khas Bab 15.indd 199 199 08/01/2018 4:27:47 PM
Jurnal Hadhari Edisi Khas (2017) 195-212 daripada individu kepada individu yang lain. Modal menurut kamus dewan adalah sesuatu yang digunakan untuk mencapai sesuatu yang lain. Manakala pengertian insan adalah manusia yang dijelaskan sebagai makhluk yang diciptakan oleh Allah. Modal insan menurut pandangan pemenang anugerah hadiah peringatan nobel sains ekonomi 1992 iaitu Gary S. Becker ialah pengukuran nilai ekonomi bagi set kemahiran seseorang pekerja. Menurut beliau lagi, modal insan juga boleh dilaburkan sepertimana pelaburan yang lain iaitu kilang dan mesin. Beza antara pelaburan kedua jenis ini adalah pelaburan modal insan boleh dilakukan dengan peningkatan pengetahuan, latihan serta kaedah pemulihan dan rawatan yang bersesuaian. Definisi yang diberikan oleh Azmi Shah & Nur Azmalail M. (2006) menerusi perspektif Islam pula menunjukkan modal insan merupakan aset bukan sahaja sekadar melibatkan perkara-perkara agama, kebajikan dan negara tetapi ia kondusif bagi pembentukan tamadun. Oleh kerana peranan penting insan/manusia (humans being), Islam percaya bahawa manusia perlu meningkatkan kualiti kemahiran dalam memberi sumbangan yang positif terhadap pembangunan. Komponen Utama Modal Insan Definisi ini menjelaskan bahawa pelaburan dalam modal insan melalui kedua- dua pendidikan dan latihan sama ada formal dan tidak formal dapat meningkatkan kemahiran produktiviti dan bakat yang secara tidak langsung memberi kesan terhadap pembangunan ekonomi. Fadillah & Tangku Sarina (2008) pula menjelaskan formula Islam dalam pembangunan modal insan adalah menerusi landasan akidah, syariah dan akhlak. Berasaskan idea tersebut, modal manusia dikategorikan kepada tiga bentuk utama (Piazza-Georgi 2002) iaitu: 1. Kemahiran Manusia: diperolehi melalui pelaburan dalam pendidikan, latihan dan kesihatan. 2. Keusahawanan: bentuk modal manusia yang lebih spesifik di mana ia melihat peranan manusia sebagai agen ekonomi dalam mencari peluang pelaburan ekonomi. 3. Stok Pengetahuan: modal manusia dalam bentuk pengetahuan dan teknologi yang boleh dipindahkan dan dikongsi bersama. 200 Edisi Khas Bab 15.indd 200 08/01/2018 4:27:47 PM
Analisis Kepimpinan Tun Abdullah Ahmad Badawi terhadap Pembangunan Modal Insan di Malaysia Modal Manusia Definisi dan Sumbangan Pendidikan Secara ringkasnya pendidikan bermatlamat untuk mengajar individu bagaimana untuk berfikir, apa seharusnya difikirkan serta meningkatkan minda seseorang (Beattie 2002). Teori modal manusia yang dikembangkan oleh beberapa ahli ekonomi terdahulu seperti Schultz (1960), Becker (1964) dan Jacob Mincer (1974) telah membuktikan bahawa pendidikan merupakan komponen terbesar modal manusia dalam meningkatkan pendapatan (Rahmah 1996). Latihan Dalam perspektif pembangunan, latihan merupakan usaha berterusan bagi meningkatkan kemahiran pekerja dan menumpukan terhadap aspek yang berkaitan dengan persekitaran kerja untuk faedah bersama iaitu pekerja dan organisasi. Latihan merupakan perolehan sistematik terhadap kemahiran, peraturan atau sikap yang dihasilkan untuk memperbaiki prestasi dalam persekitaran kerja (Goldstein & Goldstein 1990). Seterusnya Hamblin (1974) mendefinisikan bahawa latihan merupakan tindakan untuk meningkatkan pengetahuan dan kemahiran pekerja bagi melakukan kerja-kerja khusus. Beliau juga menekankan bahawa latihan itu penting untuk meningkatkan produktiviti, moral dan mengurangkan kemalangan dan meningkatkan kestabilan organisasi. Kesihatan Kesihatan bermaksud fungsi normal tubuh badan seseorang dari segi fizikal (Poo Bee Doris & Tin Padmini 2001). Definisi yang diberikan oleh WHO: Kesihatan bermaksud satu keadaan yang sempurna dari segi fizikal, mental dan kehidupan sosial tanpa sebarang penyakit atau ketidakupayaan. WHO 2001, kesihatan yang baik pemangkin kepada pembangunan ekonomi dan pengurangan kemiskinan (Sumber: Laporan akhir: Projek Daya Saing Pekerja dalam Sektor Perkhidmatan Swasta di Malaysia 2009) Edisi Khas Bab 15.indd 201 201 08/01/2018 4:27:47 PM
Jurnal Hadhari Edisi Khas (2017) 195-212 Porter (1991) telah membahaskan komponen penting dalam pembangunan modal insan dalam organisasi serta menamakan faktor pengetahuan sebagai elemen yang penting. Faktor lain turut menyumbang kepada kitaran pengetahuan ini. Ini dirujuk kepada rajah di bawah: Peluang Persaingan dan industri Faktor Penjanaan/ Endowmen Pengetahuan (Modal Insan) Ciri-ciri kemahiran dikehendaki Strategi syarikat, struktur dan persaingan Kerajaan Jika diteliti dengan baik akan model Porter ini, kita melihat beberapa faktor yang mempengaruhi kompetensi organisasi. Faktor tersebut adalah seperti berikut: 1. Faktor kewangan atau penjanaan oleh sumber utama pengeluaran. 2. Strategi syarikat, struktur dan persaingan dalam sektor. 3. Ciri-ciri karakter permintaan oleh organisasi. 4. Persaingan dan industri yang berkaitan. 5. Perangkaan strategi oleh kerajaan seperti pendidikan, kesihatan dan infrastruktur. 6. Peluang dan kesempatan. Pembangunan Modal Insan pada Era Tun Abdullah Ahmad Badawi (2003-2006) Semasa di era pemerintahan YAB Dato Seri Abdullah Badawi sebagai Perdana Menteri kelima. Pembangunan modal insan sentiasa menjadi strategi utama untuk membangunkan serta menambah nilai keupayaan rakyat Malaysia. Di samping itu, pembangunan modal insan yang dilaungkan oleh YAB Dato Seri Abdullah Badawi juga merupakan perkembangan secara menyeluruh bagi seseorang insan iaitu kehandalan minda yang mempunyai kekuatan moral, integriti serta rohani. Ciri-ciri ini akan membuahkan hasil dalam memupuk percambahan kualiti modal insan dalam jati diri seseorang. 202 Edisi Khas Bab 15.indd 202 08/01/2018 4:27:47 PM
Analisis Kepimpinan Tun Abdullah Ahmad Badawi terhadap Pembangunan Modal Insan di Malaysia Pembangunan modal insan mesti diiringi dengan minda kelas pertama selari dengan pembangunan infrastruktur bertaraf dunia. Ini dapat dilihat dalam ucapan beliau semasa membentangkan Rancangan Malaysia kesembilan (RMK-9) pada 31 Mac 2006; "Malaysia tidak boleh lagi dilihat sebagai sebuah negara yang memiliki infrastruktur kelas pertama, tetapi memiliki mentaliti kelas ketiga. Kita perlu menerapkan pendekatan yang menyeluruh terhadap pembangunan modal insan, yang menekankan bukan sahaja ilmu pengetahuan, kemahiran, tetapi juga nilai etika, minda yang progresif dan kesedaran budaya yang tinggi". Lukman (2013), merumuskan pembangunan modal manusia merupakan perancangan yang sistematik bagi menambah baik kualiti manusia atau individu melalui pendidikan dan latihan yang bersesuaian dengan keperluan ekonomi negara. Konsep modal manusia menjadikan pendidikan dan latihan formal sebagai perkara asas untuk meningkatkan produktiviti yang seterusnya akan meningkatkan kadar upah dan pengeluaran negara yang mencipta kesejahteraan dan kemakmuran masyarakat. Modal insan bukanlah diperolehi melalui pengamalan pekerjaan, namun benih itu disemai melalui pendidikan yang berkualiti, dan latihan yang diaplikasi dalam seharian. Oleh itu, pendidikan tidak dapat lari daripada komponen utama dalam pembentukan ciri modal insan yang berkualiti. Misi Nasional Tun Abdullah Ahmad Badawi telah memperkenalkan Misi Nasional sebagai pelengkap kepada impian Wawasan 2020. Beliau mengambil inisiatif tersebut ketika pembentangan Rancangan Malaysia ke-9 pada 31 Mac 2006. Misi Nasional sebagai rangka dasar dan pelaksanaan pembangunan terdiri daripada lima teras utama iaitu: 1. Meningkatkan nilai tambah dalam ekonomi negara. 2. Meningkatkan keupayaan pengetahuan, kreativiti dan inovasi negara serta memupuk 'minda kelas pertama'. 3. Menangani masalah ketidaksamaan sosio-ekonomi secara membina dan produktif. 4. Meningkatkan tahap dan kemampuan kualiti hidup. 5. Mengukuhkan keupayaan institusi dan pelaksanaan Negara. Dalam menekankan Misi Nasional, YAB Dato Seri Abdullah Ahmad Badawi menekankan kepada keperluan pembangunan modal insan serta menjadikannya Edisi Khas Bab 15.indd 203 203 08/01/2018 4:27:47 PM
Jurnal Hadhari Edisi Khas (2017) 195-212 agenda utama dalam misi ini. Kepentingan pembangunan modal insan adalah berkaitan dengan peningkatan tahap pendidikan, kemahiran, akhlak dan keyakinan. Pelan Integriti Nasional Pelan Integriti Nasional (PIN) telah dilancarkan oleh Tun Abdullah Ahmad Badawi pada 23 April 2004 di Putrajaya (Pejabat Tun Abdullah Ahmad Badawi 2017). Penghasilan pelan ini merupakan komitmen jangka panjang yang menyeluruh, lahir daripada aspirasi rakyat dan pemimpin berdasarkan cabaran keempat wawasan 2020 iaitu untuk membentuk sebuah masyarakat yang kukuh ciri moral dan etikanya, dengan para warganya yang mempunyai nilai keagamaan dan kerohanian yang utuh dan ditunjangi oleh budi pekerti yang luhur. Dek selari dengan pelancaran PIN, kerajaan mengambil peluang dengan menubuhkan Institut Integriti Malaysia (IIM) sebagai agensi penyelaras dan pemantauan perlaksanaan PIN. Tambahan pula, pelancaran PIN dan penubuhan IIM merupakan pendorong utama ke arah usaha dan pencapaian agenda integriti negara. Akademi Badan Pencegah Rasuah (BPR) juga telah ditubuhkan bagi membuktikan kesungguhan Malaysia untuk membanteras rasuah. Kewujudan akademi ini membawa makna besar kepada negara dalam menangani masalah rasuah secara menyeluruh. Penubuhan akademi ini melengkapkan matlamat penggubalan Pelan Integriti Nasional (PIN) dan penubuhan Insitut Integriti Malaysia (IIM). Pada tahun 2008, pelaksanaan PIN telah diperhebat dengan lahirnya misi TEKAD 2008. Menurut Institut Integriti Malaysia (2006), lima sasaran keutamaan TEKAD 2008 bagi pelaksanaan PIN (tahun 2004-2008) ialah: 1. Mengurangkan gejala rasuah, penyelewengan dan salahguna kuasa secara berkesan. 2. Meningkatkan kecekapan dalam sistem penyampaian perkhidmatan awam dan mengatasi karenah birokrasi. 3. Meningkatkan tadbir urus korporat dan etika perniagaan. 4. Memantapkan institusi keluarga dan komuniti. 5. Meningkatkan kualiti hidup dan kesejahteraan masyarakat. Pembangunan Modal Insan Program pembangunan modal insan telah diperkenalkan oleh Tun Abdullah Ahmad Badawi pada tahun 2005. Modal insan bermaksud sesuatu yang digunakan sebagai 204 Edisi Khas Bab 15.indd 204 08/01/2018 4:27:47 PM
Analisis Kepimpinan Tun Abdullah Ahmad Badawi terhadap Pembangunan Modal Insan di Malaysia asas untuk pengembangan dan kelebihan yang dimiliki. Pembangunan modal insan merupakan satu mekanisme dalam melahirkan dan memperkembangkan ekonomi berlandaskan teknologi dan pengetahuan. Justeru itu, beliau menekankan kepentingan keseimbangan antara pembangunan fizikal, mental dan spiritual. Komitmen beliau terhadap pembangunan modal insan jelas terpancar melalui Misi Nasional Negara yang dijadikan panduan hala tuju utama negara (Adawiyah 2014). Tun Abdullah Ahmad Badawi telah mencetuskan gagasan pemikiran serta revolusi idea dalam memberi penekanan terhadap usaha membangunan Modal Insan sebagai satu wadah serta landasan kecemerlangan generasi hadapan. Selain itu, generasi hadapan merupakan aset komuniti Malaysia yang paling utama dalam usaha merealisasikan kewujudkan sebuah negara yang maju, cemerlang, gemilang dan terbilang dalam meniti Wawasan 2020. Bagi merealisasikan matlamat tersebut, negara sentiasa berusaha menyediakan tenaga kerja yang berwibawa yang berbekalkan ilmu pengetahuan dalam pelbagai bidang termasuk sains dan teknologi. Teras bagi Dasar Pembangunan Modal Insan menurut Mohamad & Mohamad Johdi Salleh (2009) ialah: 1. Melaksanakan penambahbaikan terhadap sistem penyampaian pendidikan dan latihan supaya ianya berkualiti dan relevan dengan keperluan semasa. 2. Memperkasakan sekolah kebangsaan sebagai sekolah pilihan utama rakyat Malaysia yang berbilang kaum bagi meningkatkan perpaduan negara. 3. Melaksana langkah bagi merapatkan jurang prestasi antara sekolah luar bandar dan bandar termasuk mempertingkatkan kualiti pengajaran, prasarana, dan kemudahan serta menempatkan guru berpengalaman di sekolah luar bandar. 4. Membangunkan universiti bertaraf antarabangsa dan memastikan pendidikan dan latihan diperingkat tertiari memenuhi keperluan pasaran. 5. Menyediakan lebih banyak peluang dan akses kepada pendidikan latihan dan pembelajaran sepanjang hayat yang berkualiti di semua peringkat. 6. Membangunkan masyarakat inovatif dan kreatif, yang mempunyai pengetahuan dan keupayaan sains dan teknologi yang kukuh serta memiliki kemampuan memperoleh dan menggunakan pengetahuan. 7. Memperkukuhkan perpaduan nasional dan membangunkan masyarakat yang mempunyai perspektif progresif, budaya prestasi tinggi, sistem nilai-nilai luhur serta menghargai tradisi dan warisan. 8. Memperluaskan dan memperkemaskan forum perbincangan dan perundingan antara kerajaan, sektor swasta, ibu bapa dan masyarakat dalam pembangunan modal insan. Edisi Khas Bab 15.indd 205 205 08/01/2018 4:27:47 PM
Jurnal Hadhari Edisi Khas (2017) 195-212 KEPIMPINAN TUN ABDULLAH AHMAD BADAWI DALAM PEMBANGUNAN MODAL INSAN Tun Abdullah Ahmad Badawi telah digelar sebagai Bapa Pembangunan Modal Insan sepanjang pemerintahan beliau. Beliau merupakan pelopor dan pengasas kepada satu konsep baharu dalam pembangunan negara berasaskan kepada kekuatan pembangunan modal insan. Tun Abdullah Ahmad Badawi berpendapat pembangunan modal insan merupakan ciri yang penting kerana ia akan menyempurnakan proses pembangunan fizikal negara. Malahan, sudah tentu konsep ini berkait rapat dengan proses peningkatan jaminan kualiti serta Key Performance Indicator (KPI) pembangunan negara. Agama sebagai Teras Utama Kepimpinan Tun Abdullah Badawi dalam Pembangunan Modal Insan Malaysia adalah sebuah negara majmuk yang terdiri dan diwakili daripada tiga kaum terbesar iaitu Melayu, Cina, India dan lain-lain. Walaupun Malaysia dilihat dan ditakrifkan sebagai sebuah negara berbilang kaum yang aman, stabil dan harmoni namun segelintir sarjana seperti Khoo Kay Kim (2007) menyatakan Malaysia berada dalam keadaan 'worrying and fragile state', manakala Shamsul Amri (2005) pula menyatakan 'tegang tapi stabil'. Justeru itu, pendekatan berhemah perlu diambil oleh pemimpin utama negara dalam merancang keharmonian dan perpaduan kaum di Malaysia. Islam Hadhari Islam Hadhari adalah gagasan idea, pemikiran dan pelaksanaan yang telah diperkenalkan oleh Tun Abdullah Ahmad Badawi, buat julung kali dalam ucapan beliau di Perhimpunan Agung UMNO kali ke-55 pada 23 September 2004 di Pusat Dagangan Dunia Putra (PWTC). Konsep ini memberi lebih penekanan kepada aspek pembangunan yang selari kepada pembinaan ketamadunan peradaban iaitu peradaban yang dibina melalui pegangan Islam dan memberi fokus kepada usaha untuk mempertingkatkan mutu kehidupan melalui penguasaan ilmu, pembangunan insan, pembangunan kesihatan dan pembangunan fizikal. Sepuluh ciri Islam Hadhari telah diperkenalkan bagi memastikan pencapaian pelaksanaan pendekatan tersebut iaitu: 1. Keimanan dan ketakwaan kepada Allah. 2. Kerajaan adil dan beramanah. 3. Rakyat berjiwa merdeka. 4. Penguasaan ilmu pengetahuan. 206 Edisi Khas Bab 15.indd 206 08/01/2018 4:27:47 PM
Analisis Kepimpinan Tun Abdullah Ahmad Badawi terhadap Pembangunan Modal Insan di Malaysia 5. Pembangunan ekonomi seimbang dan komprehensif. 6. Kehidupan berkualiti. 7. Pembelaan hak kumpulan minoriti dan wanita. 8. Keutuhan budaya dan moral. 9. Pemuliharaan alam semula jadi. 10. Kekuatan pertahanan. Islam Hadhari telah dijadikan Dasar Nasional dalam perancangan pembangunan Malaysia sebagai sebuah negara Islam menjelang 2020. Ia memberi penekanan kepada aspek pembangunan menjurus kepada pembinaan peradaban iaitu peradaban yang dibina melalui pegangan agama Islam. Selain itu, penekanan ini memberi fokus kepada usaha mempertingkatkan mutu kehidupan dan kemajuan. Usaha ini selari dengan penguasaan ilmu dalam pelbagai bidang, pembangunan insan, pembangunan kesihatan serta pembangunan fizikal. Prinsip Islam Hadhari adalah mengikut acuan yang telah diadunkan supaya amalan serta pendekatannya tidak akan mudah dimanipulasi, menimbulkan salah faham serta kebimbangan kepada mana mana pihak dalam negara yang mempunyai kepelbagaian kaum dan masyarakat. Pendekatan yang digariskan juga adalah bertujuan untuk memperkasakan umat Islam supaya lebih bersedia dan berupaya untuk menghadapi cabaran dunia semasa. Kepimpinan Tun Abdullah Ahmad Badawi Tidak dapat disangkal lagi, Tun Abdullah Ahmad Badawi merupakan seorang tokoh negarawan yang amat disegani bukan sahaja oleh rakyat tempatan, malahan juga pemimpin-pemimpin di luar negara. Bakat kepimpinan beliau dapat dilihat dari segi kebolehannya mempengaruhi orang lain dalam membentuk suatu masyarakat dan pembangunan yang dinamik. Sehingga kini, slogan 'Cemerlang, Gemilang dan Terbilang' masih diingati dan disebut-sebut oleh rakyat Malaysia. Ia merupakan sebuah slogan yang dapat menyatukan rakyat tempatan dalam memacukan semangat nasionalisme terhadap proses pembangunan negara. Sebagai seorang pemimpin yang berwibawa, Tun Abdullah sememangnya mengharapkan kemajuan yang setanding dengan jati diri rakyat Malaysia. Demi menjadikan visinya sebagai suatu realiti, Tun Abdullah telah melakukan pelbagai cara untuk memastikan masyarakat di Malaysia dapat mengamalkan mentaliti kelas pertama termasuklah dengan memperbaiki mutu pendidikan persekolahan. Dari segi kepimpinan Islam pula, Tun Abdullah dilihat sebagai seorang pemimpin yang adil dan saksama di mana beliau membuka penuh ruang bagi masyarakat untuk menyuarakan pendapat mereka tentang hal-hal negara. Selain itu juga, Tun Edisi Khas Bab 15.indd 207 207 08/01/2018 4:27:47 PM
Jurnal Hadhari Edisi Khas (2017) 195-212 Abdullah amat tegas dalam membasmi rasuah dan beliau menganggap bahawa pemerintahan negara perlulah berada di dalam keadaan yang telus dan berintegriti, bersesuaian dengan konsep modal insan yang diperkenalkan beliau. Sejurus selepas dipertanggungjawabkan untuk memikul tugas sebagai Perdana Menteri Malaysia, Tun Abdullah telah menjalankan tugasnya sebagai pemimpin dalam mengurus, mentadbir dan menjaga dengan penuh amanah. Segala cabaran yang berlaku sepanjang pemerintahan beliau dapat diatasi dengan tenang dan efektif. Melalui konsep Islam Hadhari yang diperkenalkan beliau pada tahun 2004, kita dapat melihat bahawa Tun Abdullah sememangnya menerapkan prinsip amar makruf nahi mungkar di mana beliau mendesak masyarakat untuk bersama-sama menggunakan kebaikan dalam membangunkan negara dan menolak segala perbuatan negatif dalam proses pembangunan. Lahir dalam sebuah keluarga yang kuat ilmu agama telah membentuk personaliti Tun Abdullah sebagai seorang yang cintakan kebenaran dan kesederhanaan. Pelaksanaan Polisi Tun Abdullah Ahmad Badawi dalam Pembangunan Modal Insan (2003-2009) Tun Abdullah melihat pendidikan sebagai medium yang sesuai bagi memupuk pembangunan modal insan dari peringkat akar umbi. Rancangan Malaysia Kesembilan (RMK-9) meletakkan pembangunan modal insan di suatu tahap yang tinggi di mana ilmu pengetahuan, kemahiran dan sumber modal intelek dijadikan penanda aras keberkesanan minda masyarakat tempatan. Masyarakat muda, terutamanya penuntut- penuntut di institusi pendidikan diberikan pendedahan yang meluas terhadap pemerolehan pengetahuan termasuklah pengetahuan keusahawanan serta pengetahuan sains dan teknologi (S&T). Bagi menyeimbangkan ilmu pengetahuan yang kompleks dengan minda yang cergas, sikap individu dan nilai etika diberi perhatian yang khusus melalui sistem pendidikan yang efektif, latihan serta pembelajaran sepanjang hayat. Dalam membangunkan modal insan juga, anak muda tempatan dibentuk dengan kebolehan mencipta peluang baru, menyelesaikan masalah dan berupaya untuk berfikir secara kreatif. Kementerian Pendidikan Malaysia menyambut baik hasrat Tun Abdullah dengan mengambil langkah produktif bagi menerapkan aspek pembangunan modal insan di dalam Falsafah Pendidikan Negara. Sepanjang pemerintahan Tun Abdullah Ahmad Badawi, beliau telah melaburkan tenaga dan usahanya dalam mempertingkatkan keupayaan modal insan melalui pelbagai sistem latihan. Melalui sistem latihan, penjawat awam dapat dipersiapkan dengan kebolehan dan pengetahuan yang cukup untuk mengasah kemahiran mereka bagi sesuatu bidang yang diceburi. Hal ini dilakukan demi memastikan hasil kerja yang disampaikan mencapai sasaran yang ditetapkan. Ia juga dilakukan demi menjaga kualiti sektor penjawat awam melalui sikap positif pekerja serta nilai-nilai 208 Edisi Khas Bab 15.indd 208 08/01/2018 4:27:47 PM
Analisis Kepimpinan Tun Abdullah Ahmad Badawi terhadap Pembangunan Modal Insan di Malaysia murni yang tersemat di dalam keperibadian individu. Dengan adanya sistem latihan juga, ia dapat menghasilkan nilai cipta atau value-creation dan nilai tambah atau value-added kepada sesebuah institusi ataupun kepada diri seseorang itu sendiri. Tidak dapat dinafikan juga bahawa pembangunan sumber manusia juga membantu dalam membangunkan nilai modal insan di sesebuah intitusi dan seterusnya kepada negara secara menyeluruh. Dua hal yang berkaitan ini memerlukan komitmen dan sokongan yang padu sama ada daripada majikan mahupun pekerja. Tun Abdullah juga tidak melupakan pemupukan pembangunan modal insan di dalam kepentingan kesihatan. Sekiranya pengurusan sumber manusia bagi industri kesihatan dipandang enteng, masyarakat tempatan sudah tentu tidak dapat menikmati kehidupan yang baik dan selesa. Hampir kesemua sektor di dalam negara ini bergantung kepada keberkesanaan pelaksanaan modal insan. Dari pihak kerajaan, penyediaan kemudahan diberikan bagi memastikan program kesihatan dijalankan dengan berkesan. Hal ini dapat memberi kesedaran kepada masyarakat untuk mengamalkan gaya hidup sihat dari segi fizikal mahupun mental. Penambahbaikan institusi kesihatan diberi perhatian dari semasa ke semasa manakala kemudahan yang sedia ada dinaiktaraf supaya semua lapisan masyarakat dapat merasai pengalaman rawatan yang baik. Tun Abdullah sentiasa memandang ke arah pembangunan yang lebih baik di mana beliau sering melihat negara maju menjadikan modal insan sebagai elemen penting di dalam pembangunan. Anggota kesihatan, terutamanya dari pihak Kementerian Kesihatan Malaysia perlu memperbaiki taraf kualiti institusi termasuklah kemahiran berkomunikasi dan berfikir secara kritis supaya ia selari dengan usaha kerajaan di bawah pemerintahan pemimpin dalam menaiktaraf kemudahan kesihatan di negara ini. KESIMPULAN Pembangunan modal insan telah lama diilhamkan oleh pemimpin-pemimpin di negara kita, khususnya oleh Tun Abdullah Ahmad Badawi. Beliau menerapkan nilai-nilai modal insan di dalam setiap visi dan misi negara sepanjang tempoh pemerintahan beliau. Dalam memastikan pembangunan modal insan mencapai tahap yang diinginkan, Tun Abdullah telah menjalankan pelbagai program pendidikan dan latihan bagi memupuk masyarakat dengan pemikiran minda kelas pertama. Selari dengan hasrat kerajaan untuk mencapai Wawasan 2020, keupayaan modal insan diharapkan dapat menyeimbangkan antara arus pemodenan dan nilai etika dalam masyarakat tempatan. Mengambil pendekatan ini di dalam Rancangan Malaysia Kesembilan (RMK-9), Tun Abdullah dilihat sebagai seorang pemimpin yang berwibawa dan bersemangat waja. Sebagai seorang pemimpin yang mengikuti nilai-nilai keagamaan, konsep modal insan dibawa seiring dengan konsep Islam Hadhari yang kelapan iaitu 'Keutuhan Budaya dan Moral'. Edisi Khas Bab 15.indd 209 209 08/01/2018 4:27:47 PM
Jurnal Hadhari Edisi Khas (2017) 195-212 Legasi serta dasar yang telah diperkenalkan oleh Tun Abdullah Ahmad Badawi amat berharga di dalam rujukan pembinaan negara bangsa. Komitmen serta perwatakan beliau merupakan aset negara yang tidak ternilai harganya. Meskipun negara kini sedang pesat membangun dengan pelbagai jenis pemodenan, nilai etika dan moral di dalam masyarakat tidak seharusnya dipandang dengan sebelah mata. Ia memerlukan pemerhatian yang khusus dari segenap lapisan masyarakat supaya negara membangun dengan membawa masyarakat yang berfikiran kelas pertama. Selain itu, kajian mengenai pembangunan modal insan memerlukan kesinambungan yang berterusan daripada ahli akademik supaya hal ini sentiasa menjadi subjek utama yang akan dibincangkan oleh generasi akan datang. Sebagai masyarakat negara Timur, kita sememangnya tidak boleh lari dari adat dan budi bahasa. Sebagai langkah pencegahan daripada pengaruh budaya Barat, generasi kini perlu dipupuk dengan nilai-nilai positif yakni dengan mengikuti garis panduan pembangunan modal insan serta mempersiapkan diri untuk menjadikan Malaysia sebagai sebuah negara yang cemerlang, gemilang dan terbilang. RUJUKAN Avolio, B.J., Sosik J.J., Jung D.I. & Berson Y. 2003. Leadership Models, Methods and Applications. New York: John Wiley & Sons, Inc. Azizan Had & Mahadi Abu Hassan. 2008. Kepimpinan Islam dan penerusan budaya ilmu. Prosiding SKIKS, hlm. 83-91. Azmi Shah bin Suratman & Nurazmallail bin Marni. 2006. Sumbangan ilmuan Islam dalam psikologi dan kesannya terhadap pembangunan modal insan. Prosiding Seminar Tamadun Islam Tentang Pembangunan Modal Insan Peringkat Kebangsaan 2006, hlm. 368. Bass, BM. 1990. Bass and Stogdill's Handbook of Leadership (3 ed.). New York, NY: Free Press. Bennis, WG. 2007. The challenges of leadership in the modem world-Introduction to the special issue. American Psychologist 62: 2-5. Becker, Gary S. 1964. Human Capital. New York: Columbia University Press (for NBER). Cherington, D.J. 1989. Organizational Behaviour, the Management of Individual and Organizational Performance. Boston: Allyn & Bacon. Doris Padmini Selvaratnam & Poo Bee Tin. 2001. Progress of community development in Malaysia. Journal of Humanomics 17 (1/2 2001): 77-85. 210 Edisi Khas Bab 15.indd 210 08/01/2018 4:27:47 PM
Analisis Kepimpinan Tun Abdullah Ahmad Badawi terhadap Pembangunan Modal Insan di Malaysia Fadillah Mansor & Tengku Sarina Aini Tengku Kasim. 2008. Pembangunan modal insan dari perspektif pengurusan. Jurnal Al-Tamaddun 3 (Disember-Januari 2008) 3 (1): 75-96. al-Farabi. 1982. Yalkhis Nawamis Aflatun. Dlm. Abdul Rahman Badawi (pnyt.). Aflatan fill Islam. Beirut: Dar al-Andalus. Fleishman, E.A. 1973. Twenty years of consideration and structure. Dlm. Fleishmen E.A & Hunt J.G (Pnyt.). Current Development in the Study of Leadership. Carbondale. Southern Illiniois University Press. Gibson, J. L., Ivancevich, J. M., Donnelly, J. H. & Konopaske, R. 2012. Organizations: Behavior, structure, processes. 14th edition. New York, NY: McGraw-Hill Irwin. Goldstein, I. L., & Goldstein, H. W. 1990. Training as an approach for organizations to the challenges of human resources issues in the year 2000. Journal of Organizational Change Management 3(2): 30-43. Haslam, S. A. 2004. Leadership. Dlm. A. Kuper & J.Kuper (pnyt.). The Social Science Encyclepedia 3rd ed., hlm. 566-568. New York: Routledge. Hamblin, A.C. 1974. Evaluation and Control of Training. t.tp: McGraw Hill. Jacob Mincer. 1974 a. Progress in Human Capital Analyses of the Distribution of Earnings. National Bureau of Economic Research Working Paper No. 53. Khoo, Kay Kim. 2007. The Making of Malaya, 1946-1955: The Fruits of Ethnic Cooperation. Dlm. Voon Phing Keong (pnyt.). Malaysian Chinese and Nation Building: Before Merdeka and Fifty Years After. Kuala Lumpur: Centre for Malaysian Chinese Studies. Laporan Akhir. 2009. Projek Daya Saing Pekerja dalam Sektor Perkhidmatan Swasta di Malaysia. Lukman Thaib. 2013. Muslim politics in Malaysia and the democratization process. International Journal of Islamic Thought (IJIT) 3: 45-57. al-Mawardi, Abu Hassan. 1996. The laws of Islamic government: al-Ahkam al-Sultaniyah. Terj. Wafaa al-Wahba. UK: Garnet Publishing. Mohd Yusuf Husain. 1995. Komunikasi Kepimpinan dari Perspektif Islam dalam kecemerlangan Pentadbiran, dasar dan Amalan dalam Islam. INTAN. Muhammad Asad. 1980. The Principles of States and Government in Islam. Gibraltar: Dar al- Andalus. Edisi Khas Bab 15.indd 211 211 08/01/2018 4:27:47 PM
Jurnal Hadhari Edisi Khas (2017) 195-212 Mustafa Masyhur. 1987. Jalan Da'awah: Antara Qiyadah dan Jundiyyah. Alor Setar: Pustaka Ikhwan. Mohamad, Baharom & Mohamad Johdi Salleh. 2009. Sekolah untuk penambahbaikan yang mapan. Prosiding Kepimpinan pendidikan dalam pembangunan modal insan, hlm. 1-9. Piazza-Georgi, Barbara. 2002. The role of human and social capital in growth: extending our understanding. Cambridge Journal of Economics 26 (4): 461-479. Rahmah Ismail. 1996. Modal Manusia dan Perolehan Buruh. Kuala Lumpur: Dewan Bahasa dan Pustaka. al-Ramaiah. 1999. Kepimpinan Pendidikan: Cabaran Masa Kini. Selangor: IBS Buku Sdn Bhd. Rost, J. 2008. Followership: An outmoded concept. In R. E. Riggio, I. Chaleff, & J. Lipman- Blumen (Eds.), The art of followership (pp. 53-64). San Francisco, CA: Jossey-Bass. Schultz, T. (1960). Capital formation by education. The Journal of Political Economy 68(6): 571-583. Shamsul Amri Baharuddin. 2005. Islam Embedded: Religion and plurality in Southeast Asia as a mirror for Europe. Asia Europe Journal. 5(8): 159-178. Tannebaum, R. & Yulk. 1992. How to Choose the Leadership Pattern. New York: McGraw Hill. Yusuf Ismail. 1991. Mengurus secara Islam. Kuala Lumpur: A.S. Noordeen. Zaleha Kamarudin. 1996. Pembangunan Insan Pengalaman U.I.AM. Seminar Penyelidikan Asrama Peringkat Kebangsaan (SPARK). 212 Edisi Khas Bab 15.indd 212 08/01/2018 4:27:47 PM